Kadir Has Universiteti. Kadir Has universiteti 1997-yilda Istanbulda tadbirkor Kadir Has rahbarligida tashkil etilgan universitetdir. Bugungi kunda uning beshta fakulteti, uchta kolleji va ikkita akademiyasi mavjud boʻlib, ular Istanbulning turli qismlaridagi kampuslarda joylashgan. Universitetni tashkil etish ishlari 1992-yilda boshlangan va uning rasmiy tashkil etilishi "1997-yil 28-maydagi 4263-sonli qonun" bilan amalga oshirilgan. Universitetning Selimpasha kampusining qurilishi 1998-yilda boshlangan va bugungi kunda markaziy kampus hisoblangan Oltin shoh qirgʻogʻidagi tarixiy binoning restavratsiyasi 1999-yilda boshlangan. Bahçelievler kampusi 2001-yilda ochilgan. Bakalavriat talabalarining darslari Oltin Shoxning chetida joylashgan va yangi qurilgan zamonaviy binoda, oliy maktab talabalarining darslari esa Selimpasha kampusidagi zamonaviy binolarda davom etmoqda. 2019-yildan boshlab ular "Yangi taʼlim modeli" deb ataydigan taʼlim tizimi bilan dunyoning istalgan nuqtasida ishlay oladigan bitiruvchilarni etishtirishni maqsad qilgan. Universitet ichida "Creative Industries Platform (CIP)" dasturi mavjud boʻlib, u talabalarning loyihalariga moliyaviy yordam va maslahat berish bilan shugʻullanadi. Shuningdek, u barcha boʻlimlarning birinchi kurs talabalari “Asosiy dastur” deb nomlangan taʼlim modeli bilan umumiy taʼlim olishlarini taʼminlaydi. Akademik birliklar. Asosoi dastur Bu taʼlim modeli bo‘lib, o‘quvchilarga o‘z sohalaridan tashqari boshqa sohalar haqida ham bilim berish bilan ularni maʼrifatli shaxs bo‘lib etishtirishni maqsad qilgan. Birinchi kursni qamrab oluvchi ushbu taʼlim modelida anʼanaviy imtihon tizimi o‘rniga o‘quvchilarga dasturda doimiy faol bo‘lishi uchun topshiriq va loyihalar beriladi. Deyarli har bir fakultet va har bir soha kurslarini oʻz ichiga olgan asosiy dastur talabani dunyodagi oʻzgarishlar va vaziyatlarga jalb qilish va ularga batafsil sharhlar berish qobiliyatini oshirishga qaratilgan. Fakultetlar Kollejlar Kampuslar. Cibali kampusi Kadir Has kampusi tarixiy Tekel Cibali tamaki fabrikasi binosida joylashgan boʻlib, 1884-yildan boshlb kampus ochilgunga qadar Tekelning tamaki ombori va sigaret fabrikasi sifatida foydalanilgan. Keyinchalik Universitet tomonidan bino asl holiga keltirilib, foydalanishga topshirildi. 45 ming kvadrat metrdan ortiq yopiq foydalanish maydoniga ega Kadir Has kampusi oʻquv xonalari, laboratoriyalar, Has axborot markazi, barcha fakultetlar, institut, Rezan Has muzeyi, rektorat va dekanatlarni oʻz ichiga oladi. Selimpasha kampusi Kadir Has kasb-hunar maktabi Selimpasha kampusida taʼlim beradi. Silivri-Selimpasha kampusida joylashgan Kadir Has kasb-hunar maktabi, Marmara dengizi sohilidagi 150 gektar maydonda qurilgan boʻlib, zamonaviy oʻquv xonalari, kutubxonasi, konferentsiya zali, sport zali va laboratoriyani oʻz ichiga oladi. Bahchelievler kampusi Bahchelievler kampusi ilgari Chet tillar maktabi sifatida foydalanilgan. Hozzirda u asosiy kampus orqasidagi binoga koʻchirilgan.